  Виталий Пронин Украиналэн президентэз Пётр Порошенко Донбасслэн нимаз статусэз сярысь законэ, нокинэн кенешытэк, воштонъёс пыртӥз.Донецк но Луганск республикаос азе Киев аслэсьтыз куронъёссэ пуктэ. Порошенколэн тазьы дауртэмез Минскын кутэм огкылэз тӥя, со угось лыдэ басьтыны кулэ вал Донбасслэсь но мылкыдзэ. Озьыен, Украинаын кылдэм югдурез керетытэк-ожмаськытэк тупатонлы оскон син куспын тӧлӟе.Со сяна, Украиналэн парламентэз огкылэ вуиз: ДНР-ез но ЛНР-ез огдырлы оккупировать карем интыосын лыдъяно. Тазьы Киев палэнскыны турттэ Донбассын улӥсьёслы пособиос, пенсиос тыронлэсь. Нимаз курон пуктэмын транспорт ласянь но: Донбассэ пырыны но отысь потыны луэ КПП-ос пыр гинэ, вылаз ик, пыӵатӥсько электрон пропускъёс но мукет чурыт куронъёс. Киевлэн тазьы выремез Донбассын улӥсьёслэсь ӟечезлы осконзэс нош ик сӧриз.Елена Никитина Туспуктэм басьтэмын вотэсысь  Теги: политика Украина  